                                                                                    ANEXĂ nr.2 la   H.C.L. nr.____________ 

Regulamentul de funcţionare

al Comisiei pentru Eficienţă Energetică.
A.
Primarul municipiului Timişoara este coordonatorul local al Programului local multianual pentru creşterea performanţei energetice la blocurile  de locuinţe. 

           Comisia pentru Eficienţă Energetică a Primăriei Municipiului Timişoara se constituie din membri ai Consiliului Local Timişoara şi reprezentanţi ai primăriei cu atribuţii concrete în derularea programelor locale şi multianuale. 


           Preşedintele comisiei este viceprimarul municipiului Timişoara.

B. 
Comisia pentru Eficienţă Energetică a Primăriei  Municipiului Timişoara se întruneşte ori de cate ori este nevoie, la solicitarea preşedintelui comisiei.  

C. 
Comisia pentru Eficienţă Energetică a Primăriei  Municipiului Timişoara are următoarele competenţe:

1. Avizarea criteriilor de selecţie pentru stabilirea ordinii de prioritate a blocurilor de locuinţe ce solicită includerea în programele locale multianuale privind creşterea performanţei energetice.

2. Avizarea Programului local multianual pentru creşterea performanţei energetice la blocurile  de locuinţe şi propunerea spre aprobare în plenul Consiliului Local Timişoara. 

D.
Comisia pentru Eficienţă Energetică a Primăriei  Municipiului Timişoara este legal constituită în momentul în care sunt prezenţi jumătate plus unu din membrii şi ia hotărâri cu votul a două treimi din membrii prezenţi.


Preşedintele comisiei are drept de veto. 

E.
 Dezbaterile din cadrul şedinţelor comisiei vor fi consemnate într-un proces verbal, care va cuprinde atât aspectele prezentate, cât şi măsurile propuse.

F.
Secretariatul comisiei va fi asigurat de către unul din reprezentanţii Biroului de Reabilitare Termică Clădiri din cadrul Primăriei Municipiului Timişoara.

Reprezentanţii F.A.L.T. respectiv F.A.P.T., pot fi invitaţi la şedinţele Comisiei pentru Eficienţă Energetică. 

